
	[bookmark: nev]CZEFERNER DÓRA
Történelem
MA, 4. félév
Pécsi Tudományegyetem
Bölcsészettudományi Kar
	






Témavezető:
	Dr. Nagy Mariann
egyetemi docens PTE BTK TTI, PTE BTK




A Nő és a Társadalom női munkavállalásról közvetített nézetei a 20. század elején

Jelen dolgozatnak kettős célja van. Egyrészről – A Nő és a Társadalom című folyóirat cikkeire támaszkodva – rámutat arra, hogy a magyar nőmozgalom tagjai a választójogért folytatott harcuk mellett a dolgozó nők érdekvédelmére is figyelmet fordítottak az első világháború kitörése előtt. Másrészről több perspektívából szemlélve vizsgálja, hogy az 1907 és 1913 között megjelenő lap milyen nézeteket közvetített a nők kereseti tevékenységéről olvasói felé.

Munkám középpontjában A Nő és a Társadalom 28 lapszámának női munkavégzésről szóló újságcikkei állnak, melyeket egy statisztikai módszer segítségével választottam ki a periodika hét évfolyamából. A 241 cikket kvantitatív és kvalitatív eszközök alkalmazásával, egy általam felállított szempontrendszer alapján tanulmányoztam. Műfaji és tartalmi csoportosításuk mellett külön kategóriába soroltam a hazánkban, illetve a külföldi országokban dolgozó nők helyzetéről tudósító írásokat, melyeket az újsághír-elemzés és a diskurzus analízis eszköztárának felhasználásával vizsgáltam.



